Exqrch/javanese-Komodo-pixelgpt huggingface dataset:
Karajan Nabatea kang kutha krajan ing Petra, Yordania diambake kanggo nguwasai Madain Shaleh, nalika iku Madain Shaleh dadi papan peradaban kang dhuwur
Akeh yasan saka watu ing papan kana, wiwit saka subur kang dibur ing watu, panggon banyu saka watu, lan panggo ngibadah uga saka watu
Miturut paneliten, Madain Shaleh dikuwasai déning Nabataeans, banjur direbut déning Rumania kang nalika semono nguwasai Lor Ujung Arab.
Salat jamaah Salat jamaah tegesé aktivitas salat kang dilakoni kanthi bebarengan
Salat iki dilakoni bebarengan déning paling sethithik wong loro lan salah siji dadi imam (pemimpin) lan kang liyané dadi makmum
Ing ngisor iki landhesan hukum kang ana ing sajeroning Al Qur'an utawa Hadits ngenani salat jama'ah:
Yoshihiko Noda Yoshihiko Noda (野田 佳彦, Noda Yoshihiko, lair 20 Mèi 1957) inggih punika satunggalipun pulitikus Parté Dhémokratik ing Jepang lan anggota Majelis Endhép Jepang wonten ing Diét Jepang
Panjenenganipun kapilih dados Mahamantri Jepang sasampunipun menangaken pamilihan swanten (Pemilu)
Mengsahipun ing Pemilu inggih punika Banri Kaieda
Panjenenganipun dipunlantik dados Mahamantri kanthi resmi déning Kaisar Jepang nalika tanggal 2 September 2011
Yoshihiko Noda miyos ing Funabashi, Chiba, minangka putranipun salah satunggalipun Pasukan Bela Dhiri Jepang lan putunipun among tani lokal
Boten kados pulitikus misuwur sanèsipun, Noda boten gadhah gayutan kulawargi (trah) kaliyan Nagatachō
Tiyang sepuhipun boten saged mbiyantu mbayar resépsi palakraminipun Noda
Noda lulus saking Univérsitas Waseda ing taun 1980 lan lajeng dipuntampi ing Institut Pamaréntah lan Manajemen Matsushita, satunggalipun institusi ingkang dipundamel déning Konosuke Matsushita ingkang ugi minangka tiyang ingkang damel Panasonic
Sadangunipun sekolah ing institut punika, Noda nyambi nyambut damel dados tukang pamaos météran gas
Panjenenganipun kapilih ing majelis Prefektur Chiba nalika taun 1987 ing yuswa 29 taun
Noda remen kaliyan bela dhiri lan gulat
Panjenenganipun gadhah sabuk cemeng ulah raga judo.
Surat Al Bayyinah Surat Al Bayyinah (basa Arab:, "Pambuktèn") iku surat angka 98 sajeroning al-Qur'an
Surat iki dumadi saka 8 ayat, éwoning surat-surat Madaniyah, diudhunaké sawisé surat At Talaq
Dijenengaké Al Bayyinah (Pambuktèn) dijupuk saka tembung Al Bayyinah sing ana ing ayat pisanan surat iki
Pratélan saka ahli Kitab lan wong-wong musyrik yèn wong-wong iku bakal tetep sajeroning agamané nganti rawuh nabi sing wis dijanjèkaké déning Allah
Sawisé Muhammad rawuh, wong-wong iku kapecah belah, ana sing iman (percaya) lan ana sing ora, kamangka Nabi sing rawuh iku sipat-sipaté sarujuk karo sipat-sipat sing kaloka ing kitab-kitabé lan ngasta ajaran sing bener yaiku ikhlas sajeroning ngibadah, ngadegaké sembahyang, mbayar jakat
Surat Az Zalzalah Surat Az Zalzalah (basa Arab:) iku surat angka 99 sajeroning Al-Qur'an
Surat iki dumadi saka 8 ayat lan kagolong surat Madaniyah
Surat iki diudhunaké sawisé surat An Nisa'
Jeneng "Az-Zalzalah" dijupuk saka tembung "Zilzaal" sing tegesé 'goncangan' lan ana ing ayat pisanan surat iki
Pokok isiné nyaritakaké kadadéan ing dina kiamat nalika bumi digoncang lan manungsa takon ngenani kadadéan nalika iku
Lan janji yèn saben tumindak apik lan tumindak ala sanadyan cilik bakal diitung.
Surat Al ’Aadiyaat Surat Al 'Adiyat iku surat sajeroning Al-Qur’an kang dumadi saka 11 ayat lan kagolong surat makkiyah, surat iki diudhunaké sawisé surat Al 'Asr
Jeneng "Al 'Aadiyat" dijupuk saka tembung "Al 'Aadiyaat" kang tegesé lumayu banter kang ana ing ayat pisanan surat iki
Pokok-pokok isiné ancaman Allah marang manungsa kang ingkar lan kang nresnani raja brana yèn wong-wong iku bakal antul walesan kang setimpal nalika dibangkitaké saka kubur lan nalika isi dhadhané dikatonaké.
Surat Al Inshirah Surat Al Insyirah (basa Arab:, "Kelapangan") iku surat angka 94 sajeroning al-Qur'an
Surat iki dumadi saka 8 ayat lan éwoning surat-surat Makkiyah sarta diudhunaké sawisé surat Ad Duha
Penegasan ngenani nikmat-nikmat Allah sing diparingaké marang Muhammad, lan pratélan Allah yèn sawisé kangèlan bakal ana "kemudahan" amarga saka iku kapatah marang Nabi supaya tetep nglakoni amal-amal saleh lan tawakkal marang Allah.
Surat Al Fajr Surah Al-Fajr (basa Arab:, "Fajar") iku salah sijiné surat ka-89 sajeroning al-Qur'an
Surat Al-Fajr kagolong surat Makkiyah kang kapengkar déning 30 ayat
Jeneng Surat Al-Fajr kang ngandut arti "Fajar" dijupuk saka tembung Al-Fajr kang ana ing ayat kapisanan Surat Al-Fajr.
Musiyum Pusat TNI AU Dirgantara Mandala Museum TNI AU Dirgantara Mandala ya iku musiyum kang diresmekake tanggal 4 April 1969 déning Panglima Angkatan Udara Laksamana Udara Rusmin Nuryadin ing Makowilu V Tanah Abang Bukit, Jakarta
Amrga ana pertimbangan yèn Yogyakarta minangka panggonan lair lan pusat perjuangan TNI AU periode 1945-1949 sarta panggonan panggodokan Karbol AAU, mula ing wulan November 1977 Museum AURI ing Jakarta dipindahake lan diintegrasekake karo Museum ing Ksatrian AAU ing Pangkalan Adisutjipto, Yogyakarta, lan tanggal 29 Juli 1978 diresmekake minangka Museum Pusat TNI AU Dirgantara Mandala
Ing taun 1984 Museum dipindahake ing Wonocatur ya iku ing sawijining gedhong sajarah
Gedung iki nalika penjajahan Walanda dadi sawijining pabrik gula lan nalika pendudukan Jepang digunakaké minangka Depo Logistik
Ing wulan Oktober 1945 BKR lan para pejuang kemerdekaan kasil ngoyok Pangkalan Udara Maguwo (saiki Lanud Adisutjipto) saka Jepang, kalebu kabèh unsur logistik lan fasilitase kang banju digunakaké minangka unsur kekuwatan wiwitan TNI Angkatan Udara
Museum TNI AU duwé punjul 10.000 koleksi komponèn alutsista lan 40 motor mabur saka nagara kulon nganti wétan, lan duwé koleksi wujud diorama-diorama, foto-foto, lukisan-lukisan, tandha-tandha kaurmatan, lan liya-liyané kang disusun lan ditata dhedhasar kronologi prastawa.
Sup miso Sup miso (味噌汁, miso shiru) ya iku masakan Jepang wujud sup nganggo bahan dhasar dashi, isiné panganan laut utawa janganan sithik lan diwènèhi miso minangka panyedhep
Sup miso dipangan kanthi cara ngangkat mangkok sup lan ngombé duduhe, déné isiné sup dipangan nganggo sumpit
Lumrahé, sup miso dadi sarapan ing omah-omah Jepang lan disuguhake bareng karo sega
Sup miso padatan dipangan ing omah, sanajan ana uga sup miso kang disuguhake ing warung utawa restoran tradhisional Jepang ("ryotei")
Sup miso instan ya iku sup miso ing wadhah lan cara mangane cukup mung dijarangi
Sup miso minangka masakan kang gampang dimasak kanthi wektu kang sedhela
Bahan-bahane ya mung kaldu saka katsuobushi, isi sup sithik, lan miso
Rasane sup miso iku béda-béda miturut jinising miso kang dianggo masak sup, carané njupuk kaldu saka katsuobushi, lan kaprigelane wong kang nggawe
Ing kabudayan Jepang kang ndadèkaké sega minangka panganan pokok, sup miso duwé panggonan kang wigati minangka panganan "pendamping" kang paling utama
Lumrahé, panganan pokok wong Jepang wiwit jaman biyèn diarani 一汁一菜 (ichijū issai, 一汁一菜) ya iku sa"set" sega lan sup kaya sup miso lan sajinis lawuh.
Surat Al Balad Surat Al-Balad (basa Arab: ) yaiku surat ka-90 sajeroning al-Qur'an
Surat Al-Balad uga kagolong déning surat Makkiyah dumadi ing 20 ayat
Jeneng "Al-Balad" kang ngandut arti "Negeri" dijupuk saka tembung "Al-Balad" kang ana ing ayat kapisanan surat Al-Balad.Kang tumuju déning babagan kutha ing sajeroning kandhutan ayat iki yaiku kutha Mekah
Surat Asy Syams Surat Asy-Syams (Arab: ‎‎) iku surat angka 91 sajeroning al-Qur'an, dumadi saka 15 ayat, éwoning surat Makkiyah, diudhunaké sawisé surat Al Qadr
Dijenengaké Asy Syams (srengéngé) jupuk saka tembung Asy Syams kang ana ing ayat kapisan surat iki
Kaum Tsamud wis diajuraké déning Allah amarga kadurhakané
Allah maringi "bayangan" yèn bab iki gampang tumrap Allah, kaya déné gampangé nyiptakaké alam, awan lan wengi, lan nyiptakaké jiwa kang mau sajeroning sumpah-É; Allah maringi weruh marang manungsa dalan ketakwaan lan dalan kekafiran; manungsa duwé kabébasan milih antara kaloro dalan iku
Surat Asy Syams isi dhorongan marang manungsa kanggo ngresiki jiwané supaya olèh kanugrahan ing donya lan ing akhirat lan nyatakaké yèn Allah bakal maringi azab marang wong-wong kang ngregedi jiwané kaya déné kaum Tsamud.
Surat Ath Thaariq Surat Ath Thaariq (basa Arab:) iku surat angka 86 sajeroning al-Qur'an
Kalebu golongan surat Makkiyah kang dumadi saka 17 ayat
Dijenengake Ath-Thaariq duwé arti "Kang teko ing wayah wengi" dijupuk saka tembung Ath Thaariq sing ana ing ayat kapisanan surat iki
Surat Al Buruuj Surat Al-Buruj (basa Arab:) iku surat ka-85 sajeroning Al Qur'an
Surat Al-Buruj éwoning surat makiyyah dumadi saka 22 ayat.Dijenengake Al Buruuj kang tegesé "Gugusan Lintang" dijupuk saka tembung Al Buruuj kang ana ing ayat kapisan surat iki
Nessa Sadin Nessa Sadin (#ALIH)
Nessa Sadin iku salah sijiné juru main sinétron lan filem
Saliyané iku Nessa Sadin uga prodhuser
Nessa Sadin iku anak wadon saka pasangan Erman Sadin lan Irene Nessa Sadin tau akting dadi ibu tiri ing sinétron kang judhulé "Kisah Kasih di Sekolah"
Sinetron liyané kang tau dibintangi Nessa Sadin ya iku sinétron kang judhulé "Liontin", sitkom "Si Kokom", "Kisah Cinta Si Hantu Cantik", "Sheila", "Anak Cucu Adam", "Cinta Bunga", "Chelsea", "Janji Cinta", "Aqso & Madina"
Saliyané akting ing sinétron, Nessa Sadin uga tau dadi presenter tayangan infotainment "Buah Bibir" (bareng karo Cut Memey) kang disiyarake ing ANTV
Nessa Sadin iku lulusan Fakultas Ékonomi Universitas Tarumanagara, Jakarta
Ing filem iki, Nessa main dadi juru main lan uga dadi prodhuser bareng karo penulis era 80-an kang jenengé Hilman 'Lupus' Hariwijaya
Film iki duwé kerjasama karo Production House Lupus Entertainment
Sadurungé pemutaran perdana filem THE WALL ing Planet Hollywood, ana kasus kang kebongkar
Sejatiné Nessa Sadin lan Hilman tau arep paten-patenan
Iki amarga béda penemu ngenani panggonan syuting
Film kang dibintangi Nessa Sadin
Sinetron kang dibintangi Nessa Sadin.
(sadurungé duwé jeneng Apple Computer, Inc.) ya iku siji parusahan kang papané ana ing tlatah Silicon Valley, Cupertino, California
Parusahan iki ana ing babagan tèknologi komputer
Apple mèlu mbantu miwiti révolusi komputer pribadi nalika taun 1970-an kanthi prodhuké Apple II lan ana ing taun 1980-an nganti tekan saiki saka prodhuk Macintosh
Apple misuwur saka perangkat kasar ("hardware") gawéyané, kaya iMac, Macbook, perangkat pamuter lagu iPod, lan tilpun genggam iPhone
Sapérangan perangkat lunak gawéyané uga bisa saingan ana ing babagan kréatif kaya panyunting video Final Cut Pro, panyunting swara Logic Pro lan pamuter lagu iTunes kang duwé fungsi uga dadi toko lagu online
Sadurungé mbantu ngedegaké Apple, Steve Wozniak iku salah siji "hacker" èlèktronik
Taun 1975, dhèwèké nyambut gawé ing Hewlett-Packard lan mèlu mbantu kancané Steve Jobs kanggo ndésain "video game" kanggo Atari
Nalika iku, Wozniak wis tuku "computer time" kang jenise "minicomputer" kang di-"host" déning Call Computer, siji perusahaan "timesharing"
Terminal komputer nalika iku mayoritas berbasis kertas; "thermal printer" kaya Texas Instruments Silent 700 ya iku terminal kang paling maju
Wozniak ngerti saka siji artikel ana ing majalah Popular Electronics edisi 1975 kang isiné kepiye cara kanggo gawé terminal komputer dhéwé
Migunakaké piranti-piranti kang bisa dituku ana ing toko-toko, Wozniak banjur ngrancang lan gawé komputer kang dijenengi "Computer Conversor", siji "video teletype" kang bisa kanggo ngaksès minicomputer ing Call Computers
Disaine banjur dituku déning Call Computers lan ana sapérangan kang kadol
Nalika taun 1975 Wozniak miwiti mèlu ana ing kumpulan ing klub kang jenengé Homebrew Computer Club
Microcomputer anyar kaya Altair 8800 lan IMSAI dadi inspirasiné kanggo masang siji mikroprosèsor ana ing vidéo "teletype"-ne kanggo ndadèkaké siji komputer kang jangkep.
ITunes 0 1617315 2022-12-09T09:19:24Z 2404:C0:3094:4A4E:15E2:66E6:C853:64CB 1617316 wikitext text/x-wiki iTunes ya iku siji piranti alus saka Apple Computer kang bisa muter, ngorganisasi lan tuku lagu (saka iTunes Store)
Piranti lunak iki ana ing versi kang bisa dijalanake migunakaké sistem operasi Mac OS X, Windows 2000, XP lan Vista
Versi iTunes kang sadurungé uga bisa dijalanaké ana ing Mac OS 9 nanging saiki Apple wis ora nyediakaké manèh
Piranti iki wis duwé reputasi amarga gampang olehe nganggo lan organisasi lagune kang apik
Sadurungé metu iTunes, siji perusahaan piranti alus Casady & Greene wis bisa gawé siji piranti pamuter lagu kang dijenengi SoundJam MP
Apple banjur nuku piranti iku saka Casady & Greene lan sisan ngawa "programmer" cacahé saka perusahaan mau kanggo nyiptake iTunes
Versi iTunes kang pisanan bisa didelok meh padha karo SoundJam MP mung ditambah dengan kemampuan kanggo ngrekam lagu menyang CD lan sapérangan owah-owahan penampilane
Kanggo versi sabanjuré Apple wis miwiti nambahake fitur-fitur liyané
iTunes duwé fitur kang mungkinake panganggoné kanggo ngorganisasi, ngowahi informasi lan ngrekam lagu saka CD
Saliyané iku iTunes uga bisa ngirim lagu menyang perangkat pemutar lagu, iPod, lan uga tuku lagu saka iTunes Store migunakaké layanan internet
Salah siji fitur iTunes kang apik ya iku kemampuane kanggo gawé Smart Playlist kang muwujudake siji "playlist" kang bisa ngubah isiné nalika panganggo nglakokaké manipulasi marang lagu kang ana ing koleksine.
Kaum Tsamud Kaum Tsamud (basa Arab: ) iku suku kuna Arab kang kira-kira ana ing sewu taunnan sadurungé Taun Masèhi utawa ing jaman Muhammad
Kaum iki dikira-kira saka Arab Kidul kang banjur ngaleh menyang Arab sisih Lor
Banjur manggon ing Gunung Athlab, Madain Shaleh
Warga Kaum Tsamud iku tukang ukir kang prigel lan trampil
Ing kono dudu kayu kang diukir, nanging watu kang dadi bahan ukirane
Nganti saiki isih bisa tinemu ukiran Kaum Tsamud ing Gunung Athlab lan ing papan ing Arab pérangan tengah
Jeneng Tsamud dijupuk saka wong kang nduwé jeneng dawa Tsamud bin Amid bin Iram
Wong iki kang ngadegaké Kaum Tsamud
Jeneng liya saka Kaum Tsamud iku "Ashab Al-Hijr"
Tsamud ing sajeroning Al-Qur'an
Ing jero Al-Qur'an, tembung "tsamud" mau ping 26
Tembung iku ana kang wujud tembung "tsamud" dhéwé, ana uga kang mratélakaké kaum
Ing Al-Qur'an digambarke yèn Kaum Tsamud iku kaum kang kuwasa sawisé Kaum 'Ad, kang misuwur minangka tukang ukir bukit kanggo omah
Saliyané iku Tsamud iku uga digambarake kutha kang tentrem, kang akèh sumber banyune, lan akèh kebon lan kurmane
Ing Al-Qur'an, Kaum Tsamud kagolong kaum kang musuhi nabi, mula kaum mau olèh adzab wujud lindhu.
Windows Vista Windows Vista ya iku sistem operasi mawa basis grafis saka Microsoft kang digunakaké ana ing komputer pribadi (PC), kang minangka omah utawané kanggo bisnis, uga kanggo komputer laptop, utawané "médhia center"
Sadurungé diumumaké kanthi jeneng Windows Vista nalika tanggal 22 Juli 2005, sistem operasi iki luwih ditepungi kanthi jeneng "codename" Longhorn (asalé saka jeneng Longhorn Saloon, sawijining bar kang misuwur ing Whistler, British Columbia, Kanada)
Microsoft ngluncuraké Windows Vista nalika tanggal 8 November 2006 kanggo naraguna bisnis, lan 30 Januari 2007 kanggo naraguna ing omah
Paluncuran Windows Vista iki leté punjul limang taun sawisé paluncuran Windows XP ya iku nalika tanggal 25 Oktober 2001
Microsoft pisanan mbiwara "Longhorn" nalika sasi Juli 2001, ya iku sadurungé paluncuran Windows XP kang diluncuraké nalika sasi Oktober ana ing taun kang padha
Wiwitané Longhorn dikarepaké wiwit dipasaraké ing kisaran taun 2003 kang didadèkaké watu lumpatané Windows XP lan "Blackcomb" (saiki ditepungi minangka "Windows 7")
Kanthi alon-alon, "Longhorn" nyatané dibangun nganggo fitur-fitur kang akèh lan tèknologi anyar saka "Blackcomb", kang ndadèkaké tanggal paluncurané diundur
Microsoft banjur mbiwara nalika tanggal 27 Agustus 2004 yèn perusahaan iku nglakokaké owah-owahan kang "signifikan"
Pembangunan "Longhorn" diambali manèh lan didhasaraké marang basis program Windows Server 2003
Fitur kang sadurungé diumumaké, kaya WinFS, dibatalaké.
Supermassive Black Hole "Supermassive Black Hole" ya iku lagu saka band rock alternatif saka Inggris, Muse ana ing album kaping papat saka muse Black Holes & Revelations
Nalika dirilis dadi single ana ing sasi Juni 2006 karo B-side Crying Shame, lagu iki bisa mapan ing posisi 4 ing UK Singles Chart
Lagu iki uga digunakaké ana ing filem Twilight ing lapangan bisbol nalika adegan main bisbol lan mmlebu ana ing soundtracke
Nalika tanggal 8 Mèi 2008, lagu iki dirilis dadi konten download kanggo bareng karo Stockholm Syndrome lan Exo-Politics
Lagu iki uga metu ana ing FIFA 07 nganggo versi gitar lewih terdistrosi
Nalika taun 2006 lagu iki uga digunakaké ana ing sapérangan episode ing serial TV Supernatural
Lagu iki dicover déning band progressive metal saka Inggris, Threshold nalika taun 2007 ana ing albume Dead Reckoning, kang didadèkaké bonus lagu
Matthew (vokalis, gitaris lan kang ngréka lagu Muse) ngomong yèn lagu iku paling berbeda karo lagu-lagu kang sadurungé
Prabawa lagu iku saka The Beatles, Millionaire, dEUS, Evil Superstars lan Soulwax
Dhèwèké uga nambahake bit saka Prince lan Kanye West
Supermassive Black Hole dirilis dadi "lead single" saka album Black Hole & Revelations ing nagara Inggris nalika tanggal 19 Juni 2006 ana ing wujud vinyl, CD, DVD lan uga download
Lagu iki mapan ana ing posisi nomer 4 ing UK singles Chart, kang ndadèkaké single iki populer ana ing Inggris
Ana ing nagara Amérikah Sarékat single iki mapan ana ing posisi nomer 6 ing Billboard Alternative Songs, kang ndadèkaké single iki dadi paling dhuwur nomer lima ing AS sawisé "Starlight", "Uprising", "Resistance" lan "Undisclosed Desires".
Amalya Sutamarza Amalya Sutamarza (lair ning Indramayu, Jawa Kulon, 21 Juli 1983; umur taun)
Dhèwèké iku modhèl lan paraga wanita saka Indonésia
Bintang modhèl iki ngembangaké bakat aktingé dadi bintang akting filem layar amba
Kenya ayu kang lair ning kutha Indramayu, Jawa Kulon iki suksès amarga meragakaké tokoh ing filem kang judhulé "Cewek Matrepolis", filem garapané sutradara Effi Zen
Kariré dadi paraga ing filem diwiwiti nalika anak kaping lima saka nem sadulur pasangan Zainal Abidin lan Sri Sutarsih iki tau olèh peran-peran kanggo maragakaké peran cilik ing sinétron kang judhulé "Setetes Embun" lan "Cinta Terhalang Tembok"
Sawisé iku, dhèwèké olèh tawaran kanggo main ing filem liyané
Ing filem kang judhulé "Cewek Matrepolis" garapan sutradara Effi Zen
D, Amalya Sutamarza maraggakaké kenya ayu kang jenengé Cecille
Ing filem mau, dhèwèké dadi paraga bebarengan karo Indah Pelapory, Emmie Lemu lan Nita Ferlina
Ing filem prodhuksi Indika Entertainment iku dhèwèké lan kanca-kancané dadi nom-noman kutha krajan karo kauripan kang mentingaké dhuwit, sèks, katresnan lan pista-pista
Film iku dirilis tanggal 8 Juni taun 2006
Amalya Sutamarza seneng karo tim bal-balan saka Inggris amarga ana David Beckham sing dadi kaptené
Kamangka dhèwèké tau olèh pangalaman kang agawé dhèwèké rada trauma karo bal-balan
Film kang tau dibintangi Amalya Sutamarza: Sinétron
Sinétron kang tau dibintangi Amalya Sutamarza:
Alvin Adam 0 1625350 2023-03-03T10:00:44Z LabdajiwaBot Umilu → mèlu 1627222 wikitext text/x-wiki Alvin Adam (#ALIH) dhèwèké kondhang dadi pembawa acara, pamaca pawarta, lan aktor
Alvin tau mbintangi sinétron dawa kang judhulé "Tersanjung" bebarengan karo Lulu Tobing
Ora mung suksès ing donya akting kaya ta akting ing sinétron kang judhulé "Tersanjung", Alvin Adam uga tau mbintangi filem layar amba kang judhulé "Ca Bau Kan" (dirilis taun 2003), bebarengan karo aktor kondhang kang jenengé Ferry Salim
Nyusul filem kang suksès ing fèstival ya iku filem kang judhulé "Berbagi Suami" (dirilis nalika taun 2006)
Saiki Alvin ora mung ngurusi donya akting, dhèwèké uga dadi présènter program "Showbiz on Location" kang disiaraké ing stasiun tivi Metro TV
Ing taun 2010, Alvin Adam karo Baim The Dance Company, Aline Adita dadi Juri 'Idol'
Pawlosophy kang dadi brand prodhuk kanggo ngurusi kéwan kang asalé saka Amérika, nalika taun 2006 Pawlosophy lumebu ing Indonésia
Ing dina Minggu tanggal 26 September taun 2010, ing Kemang Village, Kemang, Jakarta Kidul, Pawlosophy uga nganakaké Pawlosophy Idol
Ing acara mau ana puluwan asu saka jinis kang béda mamèraké kamampuané
Mèlu-mèlu acara ajang golèk bakat kang kondhang pirang taun sadurungé, mula dianakaké konsèp acara Pawlosophy Idol kang nggolèki asu ingon kang pinter, lan dadi karemenan kanggo para pangunjung lan juri
Film-filem kang tau dibintangi Alvin Adam : Sinétron
Sinetron-sinétron kang tau dibintangi Alvin Adam :
Aline Adita Caroline Ingrid Adita utawa kang luwih kondhang kanthi jeneng Aline Adita utawa Aline Tumbuan (#ALIH) iku modhèl, pranata cara, penyiar radhio, saka Indonésia
Dhèwèké kondhang nalika dadi pranata cara ing "Hot Spot" lan "Sexy Food Lover"
Dhèwèké iku uga dadi penyiar "Radio Cosmopolitan", lan ngurusi rubrik pitakonan winangsulan "Ask Aline" ing kalawarti wong lanang FHM
Dhèwèké iku kenya ayu kang duwé karemenan ngumpulaké "lingerie", dhèwèké urip berbrayanan karo Aditya Tumbuan, anak lanang saka pasangan selebritis Rima Melati lan Frans Tumbuan nalika taun 2003
Aline lan Ayik (undangané Aditya) katemu nalika Aline nglakoni kagiyatan ing acara "peragaan busana" ing Walanda bebarengan karo Rima Melati lan Ramli
Nalika iku Rima nepungaké dhèwèké karo anaké, Aditya Tumbuan, kang uripé ing Walanda
Kauripan bebrayanané karo Ayik ora nganti suwé
Limang taun urip bebrayan dirasa wis cukup kanggo Ayik lan Aline
Nalika tanggal 30 Dhésèmber taun 2008 wingi, Aline lan Ayik wis resmi pegatan
Pawarta pegatan sakloroné ora nganti dingertèni déning para wartawan medhia infotainment
Sanajan wis diresmèkaké wis pisah, sakloron isih urip bebarengan
Rong taun dirasa sepi nalika sasi April taun 2010, Aline dikabaraké ngrasakaké rasa tresna manèh, pepujaning atiné dudu saka kalangan artis utawa saka donya hiburan, kaya dhèwèké
Priya kang wis suwé ditepungi déning dhèwèké ya iku "Chef" kang nembé waé bali saka Amérika
Priya mau duwé jeneng, dhèwèké njalin gayutan karo Juna nganti taunan suwené
Chef Juna dhéwé, nuli tambah kondhang ing masarakat amarga panampilané nalika dadi juri ing ajang Master Chef Indonésia
Sanajan awalé sakloron ora ngakoni gayutané, nanging para wartawan ngertèni manawa sakloron wis asring lumaku bareng
Wangun awaké Aline kang sampurna kanggo mamèraké klambi-klambi riptaané para perancang kondhang, agawé dhèwèké asring katon ing acara fashion show ing nagara-nagara liya, kaya ta ing Italia, Yunani, nganti ing Amérikah Sarékat
Aline malah dipilih déning pamaca kalawarti lanang 'For Him Magazine' dadi wanita paling "sensual" ing pamilihan kang tajuké "100 Sexiest Women in the World 2005"
Bebungah kang bisa dibanggakaké déning dhèwèké lan bisa agawé kariré ing donya modhèl awit taun 1995 nalika dhèwèké nggabung karo sekolah modhe duwèkané Oky Asokawati
Dhèwèké iku wanita kang duwé rasa sosial kang gedhé, ing sasi April 2010, Aline aktif ngampanyekaké obahan anti Aids menyang sekolah-sekolah lan kampus-kampus
Aline uga asring katon ing konsèr amal kanthi tajuk "In The Name of Love" kang ancasé kanggo ngumpulaké bandha kanggo wong kang duwé lelara AIDS kang ora mampu anggoné olèh pangobatan.
Alex Abbad Alex Abdullah Abbad (#ALIH) ya iku aktor, VJ MTV Indonésia, lan presenter televisi Indonésia
Dhèwèké sok dadi paraga ing filem-filem Indonésia
Ora namung dadi entertainer, priya kang isih duwé getih katurunan wong Arab iku uga duwé karemenan marang donya bisnis utawa donya wirausaha kaya apa kang dilakoni déning dhèwèké saiki
Alex Abbad kaping pisanan kondhang ning masarakat dadi VJ MTV Indonésia lan dadi presenter
Amarga kapinterané nalika nggawa acara, Alex Abbad nuli dilirik déning pihak filem lan bisa mèlu sarta ning donya filem nganti saiki
Film kang tau dibintangi dhèwèké ya iku filem kang dirilis nalika taun 2002 judhulé ANDAI IA TAHU, filem kang dirilis nalika taun 2003, judhulé JONI BE BRAVE, lan filem kang dirilis nalika taun 2006, judhulé JATUH CINTA LAGI
Ora namung filem-filem mau iku, Alex Abbad uga tau dadi paraga ning filem kang judhulé XL, ANTARA AKU, KAU DAN MAK EROT (dirilis nalika taun 2008), ing filem-filem mau, Alex ketemu manèh karo rekan saangkatané ning MTV, ya iku VJ Jamie Aditya lan Sarah Sechan
Ora namung sibuk ning donya akting, Alex uga dikabaraké lagi nyoba ngurusi usaha "furnitur"
Ning taun 2010, dhèwèké nembé baé ngerampungaké masterpiece awujud boks bayek kang temané "go green" lan méja kerja
Ora namung iku, dhèwèké ngaku kepéngin yasa "showroom" kanggo njembaraké pangudiné dhéwé ngesuk